# Carla Hayden

Carla Hayden (Tallahassee, 10 d'agost de 1952) és una bibliotecària estatunidenca i la catorzena bibliotecària del Congrés. És la primera dona i la primera afroamericana a ocupar el càrrec. També és la primera bibliotecària professional nomenada per al lloc en més de seixanta anys.
Entre 1993 i 2016, va ser directora executiva de la biblioteca pública Enoch Pratt a Baltimore, Maryland. De 2003 a 2004 va ser presidenta de l'American Library Association (ALA). Durant la seva presidència, va manifestar-se contra la Llei Patriòtica dels Estats Units.

## Biografia

Hayden és filla de Colleen Hayden (nascuda Dowling), una treballadora social, i Bruce Kennard Hayden, Jr., director del Departament de Cordes de la Universitat Agrònoma i Mecànica de Florida en Tallahassee. Els seus pares es van conèixer mentre assistien a la Millikin University en Decatur, Illinois. Hayden va créixer a Queens, Nova York, i, quan tenia deu anys, els seus pares es van divorciar i es va mudar amb la seva mare a Chicago, Illinois. Tenia un germanastre més jove del segon matrimoni del seu pare, Bruce Kennard Hayden III, que va morir en 1992..
Per part de la família materna ve d'Helena, Arkansas. La part materna del seu pare, es va establir finalment en Du Quoin, llinois. El seu pare havia estat esclau, la qual cosa es relata en el llibre, És bo ser negre, de Ruby Berkley Goodwin.
Hayden va explicar que la seva passió per la lectura es va inspirar en Bright April, de Marguerite de Angeli, el llibre de 1946 sobre una jove afroamericana que estava en els Brownies. En la South Shore High School de Chicago, Hayden es va interessar pels llibres sobre història britànica i «misteris acollidors». Va assistir al MacMurray College en Jacksonville, Illinois, i més tard es va traslladar a la Universitat Roosevelt.
Si bé li agradaven molt les biblioteques, no ho va considerar una possibilitat fins que es va graduar a la Universitat Roosevelt amb l'especialització de ciències polítiques i història africana el 1973. Va obtenir el seu màster en Biblioteconomia el 1977 i un doctorat en Biblioteconomia el 1987, tots dos a la Facultat de Biblioteconomia de la Universitat de Chicago.

## Carrera

Hayden va començar la seva carrera bibliotecària a la Biblioteca Pública de Chicago. De 1973 a 1979, va treballar com associada / bibliotecària infantil i, de 1979 a 1982, va ser coordinadora de serveis per a joves adults. De 1982 a 1987, va treballar com a coordinadora de serveis de biblioteca al Museu de Ciència i Indústria de Chicago.
Hayden es va mudar a Pittsburgh, on va ser professora associada a la Facultat de Ciències de la Informació de la Universitat de Pittsburgh de 1987 a 1991. En aquell moment, coneguts bibliotecaris afroamericans, com EJ Josey i Spencer Shaw, estaven a la mateixa facultat.
Més tard, va tornar a Chicago i es va convertir en comissionada adjunta i cap de la Biblioteca Pública de Chicago, càrrecs que va ocupar de 1991 a 1993. Mentre treballava a la Biblioteca Pública de Chicago, Hayden va conèixer a Michelle Obama i Barack Obama.
De 1993 a 2016, Hayden va ser directora executiva de la Biblioteca pública Enoch Pratt de Baltimore.

## Biblioteca pública Enoch Pratt

L'1 de juliol de 1993, Hayden va ser nomenada directora de la Biblioteca pública Enoch Pratt, el sistema de biblioteques públiques de Baltimore, Maryland.
Durant el seu mandat, va supervisar una cooperativa de biblioteques amb 22 ubicacions, centenars d'empleats i un pressupost anual de 40 milions de dòlars. També va supervisar la primera obertura d'una nova sucursal en trenta-cinc anys juntament amb la renovació de la sucursal central de la cooperativa, amb un cost de 112 milions de dòlars. Durant les protestes de 2015 per la mort de Freddie Gray, Hayden va mantenir obertes les biblioteques de Baltimore, un acte pel qual va rebre grans elogis.
Quan se la va interpel·lar sobre aquest fet a l'entrevista de la revista Time de 2016, va dir que la biblioteca es va convertir en un centre de responsabilitat en tancar moltes botigues de la comunitat i que «sabíem que [les persones] buscarien aquest lloc de refugi, alleugeriment i oportunitat». Va deixar aquest càrrec l'11 d'agost de 2016.

## Presidència de l'ALA

Com a presidenta de l'American Library Association (ALA) de 2003 a 2004, Hayden va triar el tema "Equitat d'accés".
També es va manifestar públicament en contra de la Llei Patriota, liderant una batalla per la protecció de la privacitat dels usuaris de biblioteca. Hayden es va oposar especialment als permisos especials continguts a la Secció 215 d'aquesta llei, que atorgaven al Departament de Justícia i al FBI el poder d'accedir als registres d'usuaris de la biblioteca. Sovint es va enfrontar públicament amb el llavors fiscal general dels Estats Units, John Ashcroft, pel llenguatge de la llei. Ashcroft sovint ridiculitzava a la comunitat bibliotecària, i va declarar que l'ALA havia estat «enganyada perquè s'oposés a les disposicions de la llei que faciliten als agents de l'FBI la cerca en els registres de la biblioteca». La resposta d'Hayden va ser immediata, assegurant que l'ALA estava «profundament preocupada perquè el Fiscal General fos tan obertament despectiu» (a la comunitat bibliotecària), al mateix temps que assenyalava que els bibliotecaris havien estat monitorats i sota vigilància de l'FBI des de McCarthy. Hayden va assegurar que Ashcroft hauria d'informar sobre el nombre de biblioteques que havien estat visitades sota les disposicions de la Secció 215. Hayden va declarar que la preocupació va sorgir per assegurar un equilibri «entre la seguretat i les llibertats personals».
Com a resultat de la seva defensa dels drets de tots els nord-americans, es va convertir en la Dona de l'Any 2003 de la revista Ms. En la seva entrevista amb la revista, va declarar:
   Les biblioteques són una pedra angular de la democràcia, on la informació és gratuïta i està disponible per a tothom per igual. La gent tendeix a donar això per fet i no s'adonen del que està en joc quan es posa en risc.
També afegeix: «(els bibliotecaris) són activistes que participen en l'aspecte del treball social de la biblioteconomia. Ara som lluitadors per la llibertat...»Juntament amb les seves objeccions a la Llei Patriota, Hayden ha participat molt en programes de divulgació. Com a presidenta de l'ALA, va escriure:
   En un moment en què el nostre públic es veu desafiat en múltiples fronts, hem de tornar a comprometre'ns amb l'ideal de proporcionar accés equitatiu a tots, a qualsevol lloc, en qualsevol moment i en qualsevol format... En adoptar finalment la igualtat d'accés, estarem afirmant els nostres valors centrals, reconeixent les realitats i assegurant el nostre futur.
Va ser molt coneguda pel programa de divulgació que va començar a la Biblioteca pública Enoch Pratt. Aquest programa va incloure «un centre extracurricular per a adolescents de Baltimore que ofereix assistència amb la tasca i assessorament universitari i professional». Per aquest motiu, Hayden va rebre el premi de Bibliotecària de l'Any de la revista Library Journal.
El gener de 2010, el president Barack Obama va anunciar la seva intenció de nomenar a Hayden membre de la Junta de Serveis del Museu i la Biblioteca Nacionals i de la Fundació Nacional de les Arts i les Humanitats.

## XIV Bibliotecària del Congrés

El 24 de febrer de 2016, el president Barack Obama va nominar a Hayden com la propera bibliotecària del Congrés. En un comunicat de premsa de la Casa Blanca, el president Obama va declarar:
   Michelle i jo coneixem a Carla Hayden des de fa molt temps, des dels seus dies treballant a la Biblioteca Pública de Chicago, i m'enorgulleix nominar-la per a dirigir la institució federal més antiga de la nostra nació com la nostra catorzena bibliotecària del Congrés. Hayden ha dedicat la seva carrera a modernitzar les biblioteques perquè tothom pugui participar en la cultura digital actual. Ella té l'experiència comprovada, la dedicació i el profund coneixement de les biblioteques de la nostra nació per a servir bé al nostre país i és per això que espero treballar amb ella en els pròxims mesos. Si es confirma, Hayden serà la primera dona i el primer afroamericà a ocupar el lloc, els quals estan retardats des de fa molt temps.
Després de la seva nominació, més de 140 organitzacions bibliotecàries, editorials, educatives i acadèmiques van signar una carta de suport. La carta destacava que el Congrés tenia «l'oportunitat d'equipar a la Biblioteca i al país amb la combinació única d'habilitats i sensibilitats professionals que la Dra. Hayden aportarà al càrrec».
La nominació va ser rebuda pel Senat dels Estats Units i remesa al Comitè de Regles i Administració. El 20 d'abril de 2016, aquest Comitè, presidit pel senador Roy Blunt amb Charles E. Schumer com a membre de major rang, va celebrar l'audiència de confirmació. Hayden es va oposar a la Llei de Protecció d'Internet per a Nens de 2000 (CIPA), i això va ser un punt de conflicte en la seva nominació.
El 13 de juliol de 2016, va ser confirmada com a Bibliotecària del Congrés per una votació de 74-18 al Senat dels Estats Units. Hayden va prestar jurament davant del president de la Cort Suprema dels Estats Units, John Roberts, el 14 de setembre de 2016.. Malgrat que més del 80 % dels bibliotecaris estatunidencs són dones, durant més de dos-cents anys el càrrec de Bibliotecari del Congrés va ser ocupat exclusivament per homes blancs, convertint a Hayden en la primera dona i el primer afroamericà a ocupar el càrrec. Cal destacar que també és bibliotecària de professió quan molts exbibliotecaris del Congrés han estat estudiosos i historiadors.
Com a bibliotecària del Congrés, Hayden va dir que espera continuar «el moviment per a obrir el cofre del tresor que és la Biblioteca del Congrés». També que gran part dels seus primers esforços se centrarien a construir i la retenció personal. En els pròxims cinc anys, Hayden se centrarà a assegurar-se que almenys la meitat dels 162 milions d'articles de la biblioteca estiguin digitalitzats, especialment col·leccions rares. Hayden espera que la biblioteca tingui presentacions i transmissions en viu i que les exposicions itinerants recorrin Amèrica i es relacionen amb la programació educativa per a nens en edat escolar.
Hayden aspira a modernitzar la institució durant el seu mandat, preservant la col·lecció i modernitzant l'accés a ella, ja que serà la primera bibliotecària del Congrés nomenada «des de l'arribada d'Internet». En un comunicat de premsa de l'Oficina de l'ALA a Washington, la seva presidenta, Julie Todaro, va dir: "Hayden té una profunda comprensió del paper integral que exerceixen les biblioteques en l'educació formal, l'aprenentatge basat en la comunitat i la promoció d'oportunitats individuals i el progrés de la comunitat. Crec que a través del seu lideratge visionari, la Biblioteca del Congrés aviat reflectirà l'entorn d'informació en ràpida evolució de la societat, al mateix temps que preservarà amb èxit el registre cultural dels Estats Units". Ella va parlar del seu desig d'arribar a persones fora de Washington DC, especialment a àrees rurals i en formats accessibles per a persones amb discapacitats visuals. Un altre dels seus objectius principals és millorar la infraestructura i la «capacitat tecnològica» de la Biblioteca del Congrés. No està decidida si l'Oficina de Drets d'Autor dels Estats Units, supervisada per la Biblioteca, ha de ser independent de la Biblioteca, però creu que l'Oficina hauria de ser «completament funcional» i poder complir amb els seus mandats per a protegir als creadors.
El gener de 2017, Hayden va rebre a Daliyah Marie Arana, de quatre anys, com a Bibliotecària del Congrés pel dia.

## Reconeixements

En 1995, Hayden va rebre el Premi Nacional de Bibliotecària de l'Any per la revista Library Journal, convertint-se en el primer afroamericà a rebre aquest prestigiós premi. El seu compromís amb l'equitat d'accés va ser fonamental per a l'honor.
* 1995: Library Journal, Premi Bibliotecari de l'Any.
* 1995: Universitat de Loyola Maryland, Medalla Andrew White.
* 1996: DuBois Circle of Baltimore, Premi Legacy of Literacy.
* 1998: Universitat Johns Hopkins, Medalla del President
* 2003: The Daily Rècord, Top 100 Women de Maryland.
* 2003: Ms. Magazine, Dona de l'any.
* 2006: American Library Association, Jean E. Coleman Library Outreach Lecture.
* 2013: American Library Association, Premi Joseph W. Lippincott.
* 2015: American Library Association, Jean E. Coleman Library Outreach Lecture.
* 2016: Fortune, els 50 líders més grans del món.
* 2017: títol honorari del Col·legi de William & Mary.
* 2018: membre honorari, American Library Association.
* Premio Biblioteca Newberry per servei a les Humanitats.
* Coalició de 100 dones negres, premi portador de la torxa.
* Col·legi de Notre Dame de Maryland, Premi Pro Urbs.
* Gran Lliga Urbana de Baltimore, Premi Whitney M. Young, Jr.
* Premi Líder YWCA, Baltimore.
* Medalla de distinció de Barnard College.
* Universitat de Baltimore, títol honorari de Doctor en Lletres Humanes.
* Universitat Estatal Morgan, títol honorari de Doctor en Lletres Humanes.
* McDaniel College, títol honorari de Doctor en Lletres Humanes.
* Universitat de Wake Forest, títol honorari de Doctor en Lletres Humanes.
* 2019: Universitat de Nova York, títol honorari de Doctor en Lletres Humanes.

## Filiacions

* 2015–2016: Fundació de la comunitat de Baltimore, Fideïcomissari.
* Maryland African American Museum Corporation, Membre de la Junta.
* Goucher College, membre de la Junta.
* Franklin and Eleanor Roosevelt Institute and Library, Membre de la Junta.
* Societat Històrica de la Ciutat de Baltimore, Membre de la Junta.
* Baltimore Reads, membre de la Junta.
* Societat Històrica de Maryland, Membre de la Junta.
* Greater Baltimore Cultural Alliance, Membre de la Junta.
* Open Society Institute – Baltimore, Membre de la Junta.
* PALINET, Membre de la Junta.
* Hospital del Sinaí, membre de la Junta.
* Facultat de Ciències de la Informació de la Universitat de Pittsburgh, Membre de la Junta.
* 2007 – Baltimore Gas and Electric, Membre de la Junta.
* 2010 – Junta de Serveis del Museu Nacional i de la Biblioteca, membre.
* 2010 – Fundació Nacional de les Arts i les Humanitats, Membre.
* Campanya de caritat combinada de la ciutat de Baltimore, president.
* Institut Americà d'Estudis Psicològics Urbans, Membre de la Junta.
* Institut Kennedy-Krieger, Membre de la Junta.
* Museu d'Història Afroamericana de Maryland, Membre de la Junta.
* YWCA, Membre de la Junta.
* Consell de Biblioteques Urbanes, Membre de la Junta.

## Publicacions

* RTK Editorial Committee; American Library Association. «A New Way of Thinking about Librarians by Carla Hayden». A: Schuman. Your Right to Know: Librarians Make It Happen: Conference Within a Conference Background Papers. Chicago, IL: American Library Association, 1992, p. 34–37. OCLC 30037844.

### Llibres

* Hayden, Carla. Venture into Cultures: A Resource Book of Multicultural Materials and Programs. 1st. Chicago, IL: American Library Association, 1992. ISBN 978-0-838-90579-1. OCLC 24953316. – 2nd revised edition builds upon this edition
* Hayden, Carla Diane. A Frontier of Librarianship: Services for Children in Museums. Chicago, IL: University of Chicago, 1987. OCLC 23706364.

### Capítols de llibres

* American Library Association. Office for Literacy and Outreach Services; Hayden. Osborne. From Outreach to Equity: Innovative Models of Library Policy and Practice. Chicago, IL: American Library Association, 2004, p. ix–x. ISBN 978-0-838-93541-5. OCLC 54685483.
* Hayden, Carla D. «New approaches to black recruitment». A: Josey. The Black Librarian in America Revisited. Metuchen, NJ: Scarecrow Press, 1994, p. 55–64. ISBN 978-0-810-82830-8. OCLC 29519257.

### Articles seleccionats

* Hayden, Carla D. «Museum of Science and Industry Library». Science & Technology Libraries, 6, 1–2, 1985, pàg. 47–54. DOI: 10.1300/J122v06n01_06.
* Hayden, Carla D. «Literature for and about black adolescents». Illinois Libraries, 68, 1986, pàg. 372–374.
* Hayden, Carla; Raseroka, Helen Kay «The Good and the Bad: Two Novels of South Africa». Children's Literature Association Quarterly, 13, 2, 1988, pàg. 57–60. DOI: 10.1353/chq.0.0619.
* Hayden, Carla D. «Multicultural Literature and Library Services for Children: A Continuing Challenge for the New Century». A: 55th IFLA Council and General Conference Paris, France 19-26 August 1989. The Hague (Netherlands): IFLA General Conference, 1989, p. 2–4. OCLC 438720810.
* Hayden, Carla D (1991). Children and Computer Technology in American Libraries. Books by African-American authors and illustrators for children and young adults, 14.
* Hayden, Carla D (2003). ALA reaffirms core values, commitment to members. Newsletter On Intellectual Freedom, 52(6), 219
* Hayden, Carla D (2003). Equity of Access—the Time Is Now. American Libraries, 34(7), 5.
* Hayden, Carla D (2003). ALA President's Message: Something for Everyone@ Your Library. American Libraries, 5–5
* Hayden, Carla D (2003). ALA President's Message: What Are Libraries For?. American Libraries, 5–5
* Hayden, Carla D (2004). ALA President's statement to Judiciary Committee. Newsletter On Intellectual Freedom, 53(1), 1–35
* Hayden, Carla D (2004). ALA President's Message: The Equity Struggle Must Continue. American Libraries, 5–5.
* Hayden, Carla D (2004). ALA President's Message: Libraries Matter Because People Believe in Them. American Libraries, 35(1), 5–5.
* Hayden, Carla D (2004). ALA President's Message: Advocacy from the Outside and from Within. American Libraries, 35(2), 5–5.
* Hayden, Carla D (2004). ALA President's Message: Reaching Out to the Underserved. American Libraries, 35(3), 5–5
* Hayden, Carla D (2004). ALA President's Message: Building accessibility for all. American Libraries, 35(4), 5–5.
* Hayden, Carla D (2008). Free Is Our Middle Name. Unabashed Librarian, (146), 10–11.

### Tesi/dissertació

* Waters, Carla Diane Hayden. A Public Library Program for the Parent and Preschool Child. Chicago, IL: University of Chicago, 1977. OCLC 6178030.

## Referències

* 1 2 3 4 5 6 7 «Carla Hayden's» (en anglès). [Consulta: 11 març 2025].
* ↑ «Finding Aid to The HistoryMakers® Video Oral History with Carla Hayden» (Finding aid). The HistoryMakers. 16 de julio de 2010. Archivado desde el original el 2 de abril de 2017. Consultado el 2 de abril de 2017.
* ↑ Landgraf, Greg (November 2016). «Meet Carla Hayden: America's Librarian»
* ↑ Cox, Ana Marie (19 de enero de 2017). «Carla Hayden Thinks Libraries Are a Key to Freedom»
* ↑ Brown, Matthew Hay. «Carla Hayden, longtime Enoch Pratt CEO, to be sworn in as 14th librarian of Congress on Sept. 14». The Baltimore Sun, 06-09-2016. Arxivat de l'original el 2019-05-17. [Consulta: 25 febrer 2025].
* ↑ «Carla Hayden to be Sworn In as First African American, Woman to Head Library of Congress» (en anglès), 14-09-2016.
* 1 2 «Dr. Carla Hayden to serve as the next Librarian of Congress | ALA» (en anglès). [Consulta: 11 març 2025].
* ↑ ««Carla Hayden Elected New American Library Association President» (en anglès).». Johnson Publishing Company.. [Consulta: 27 maig 2002].
* ↑ Museum Association of Douglas County (April 1997). «"The History of Tuscola's Negro* Population" (PDF). Cabin Chatter: Newsletter of the Museum Association of Douglas County. Tuscola, IL: Museum Association of Douglas County: 101. OCLC 38191450.». web.archive.org, 02-04-2017. Arxivat de l'original el 2 de abril de 2017. [Consulta: 24 febrer 2020].
* ↑ «"At home With Carla Hayden"». , 16-07-2010 [Consulta: 2 abril 2017].
* ↑ «'Rock star' Baltimore librarian makes history at Library of Congress». , 13-09-2016.
* ↑ Goodwin, Ruby Berkley. It's Good to Be Black. Sixtieth-anniversary. IL: Southern Illinois University Press, 2013. ISBN 978-0-809-33122-2. OCLC 900954690.
* 1 2 «Carla Hayden: new librarian of Congress makes history, with an eye on the future». , 15-09-2016.
* ↑ A frontier of librarianship: services for children in museums (Tesi), 1987. OCLC 23706364.
* ↑ Hayden, Carla Diane. A Frontier of Librarianship: Services for Children in Museums. Chicago, IL: University of Chicago, 1987. OCLC 23706364.
* 1 2 3 4 5 Peet, Lisa «LC Nominee Hayden's Hearing Demonstrates Widespread Support». .
* 1 2 3 4 .
* ↑ Begley, Sarah «10 Questions With Librarian of Congress Carla Hayden». , 15-09-2016.
* ↑ de la Peña McCook, Kathleen «Serving the Demands of Democracy: The critical role of libraries in ensuring the full civic participation of a diverse population. Dr. Carla D. Hayden & Equity of Access». Threshold: Exploring the Future of Education. Cable in the Classroom (CIC), Winter 2004, pàg. 22–30.
* 1 2 «ALSC and equity of access presidential initiative». Association for Library Service to Children (ALSC), 01-04-2004.
* ↑ Clark. «American Library Association responds to Attorney General statements on librarians and USA PATRIOT Act: A statement by ALA President Carla Hayden» (Press release). American Library Association, 16-09-2003.
* ↑ Ashcroft. «Prepared Remarks of Attorney General John Ashcroft: "The Proven Tactics in the Fight against Crime"». Justice.gov, 15-09-2003. Arxivat de l'original el 16 de febrero de 2004.
* ↑ American Library Association. Office for Literacy and Outreach Services; Hayden. Osborne. From Outreach to Equity: Innovative Models of Library Policy and Practice. Chicago, IL: American Library Association, 2004, p. ix–x. ISBN 978-0-838-93541-5. OCLC 54685483.
* ↑ «"The President could not have made a better choice": ALA comments on the pending nomination of Dr. Carla Hayden for Librarian of Congress» (en anglès). .
* ↑ «President Obama Announces His Intent to Nominate Carla D. Hayden as Librarian of Congress». .
* 1 2 3 «Ms. Magazine | WOTY 2003: Carla Diane Hayden». web.archive.org, 27-03-2017. Arxivat de l'original el 27 de marzo de 2017. [Consulta: 24 febrer 2020].
* ↑ , 21-04-2016.
* ↑ «PN1180 – Nomination of Carla D. Hayden for Library of Congress, 114th Congress (2015–2016)». Congress.gov. Arxivat de l'original el 2 de diciembre de 2016.
* ↑ «U.S. Senate: U.S. Senate Roll Call Votes 114th Congress – 2nd Session (PN1180)». Senate.gov, 13-07-2016.
* ↑ Larson, Sarah «The Librarian of Congress and the Greatness of Humility». , 19-02-2017.
* ↑ «PN1180 - Nomination of Carla D. Hayden for Library of Congress, 114th Congress (2015-2016) | Congress.gov | Library of Congress». web.archive.org, 2 diciembre 2016. Arxivat de l'original el 2 de diciembre de 2016. [Consulta: 2 març 2020].
* ↑ «U.S. Senate: U.S. Senate Roll Call Votes 114th Congress – 2nd Session (PN1180)». Senate.gov, 13-07-2016.
* ↑ «Prepared Testimony of Dr. Carla Diane Hayden». Senate.gov, 20-04-2016.
* ↑ Nomination of Dr. Carla D. Hayden, to be Librarian of Congress: Hearing before the Committee on Rules and Administration, Congress of the United States, One Hundred Fourteenth Congress, Second Session, April 20, 2016. Washington, DC: U.S. Government Publishing Office, 20 de abril de 2016.
* ↑ «For the first time since 1800, the librarian of Congress is not a white man». , 14-09-2016.
* ↑ «Carla Hayden Sworn in as Librarian of Congress». , 14-09-2016.
* ↑ Gross, Daniel A. «Carla Hayden Takes Charge of the World's Largest Library». , 20-09-2016.
* ↑ «Senate Approves Carla Hayden As New Librarian Of Congress». , 14-07-2016.
* ↑ «Enoch Pratt leader Carla Hayden confirmed for Library of Congress». , 13-07-2016 [Consulta: 17 febrer 2020].
* ↑ «New Librarian of Congress Offers a History Lesson in Her Own Right». , 14-09-2016.
* ↑ «New librarian of Congress Carla Hayden taking over organization in turmoil». , 14-09-2016.
* ↑ «Top 100 Women – 2003 Winners». .
* ↑ «Jean E. Coleman Library Outreach Lecture». American Library Association.
* ↑ «Joseph W. Lippincott Award: 2013 Winner Carla D. Hayden». American Library Association, 2013.
* ↑ «Fortune's World's Greatest Leaders. 25: Carla Hayden: Nominee, Library of Congress, 63». .
* ↑ «William & Mary – Best-selling author Walter Isaacson to deliver 2017 Commencement address». .
* ↑ «Wake Forest Class of 2019: Be 'seekers and stewards of the truth'» (en anglès). Wake Forest News, 20-05-2019. [Consulta: 21 maig 2019].
* ↑ «Drs. Lillian Bauder and Carla Hayden Elected to Baltimore Community Foundation Board of Trustees». , 10 diciembre 2015 [Consulta: 17 febrer 2020].
* ↑ Gould «Three Independent Directors to be Elected to Baltimore Gas and Electric Company Board of Directors» (Press release). Constellation Energy Group, 18-07-2007. Arxivat de l'original el 30 de septiembre de 2018. [Consulta: 17 febrer 2020].
* ↑ «President Obama Announces More Key Administration Posts, 1/19/10». , 19 enero 2010.

## Enllaços externs

* Carla Hayden a la Biblioteca del Congrés.